Babelscape/SREDFM huggingface dataset:
Η Ναυτεμπορική

Η Ναυτεμπορική είναι ελληνική οικονομική εφημερίδα που ιδρύθηκε το 1924 από τους αδελφούς Αθανασιάδη σηματοδοτώντας την εμφάνιση του οικονομικού τύπου στην Ελλάδα. Η πρώτη έκδοσή της ήταν με τον τίτλο «Ναυτικόν και Εμπορικόν Δελτίον» στις 4 Απριλίου του 1924 με έδρα τον Πειραιά. Κατά τη διάρκεια της κατοχής διέκοψε την έκδοσή της και επανεκδόθηκε στις 8 Μαρτίου 1945.

Στις 2 Αυγούστου 1948 μετονομάστηκε σε «Ναυτεμπορική» και μετέφερε την έδρα της στη περιοχή της Κολοκυνθούς όπου και συνεχίζεται έκτοτε η έκδοσή της.

Είναι πρώτη σε κυκλοφορία και αναγνωσιμότητα μεταξύ των οικονομικών εφημερίδων της Ελλάδας, πρώτη σε κερδοφορία, πρωτοπόρος σε διεθνείς συνεργασίες με ένα από τα δημοφιλέστερα site του ελληνικού διαδικτύου, βραβευμένο με το Grand Ermis και το Ermis Gold στην κατηγορία Best Media Site. Ταυτόχρονα η Ναυτεμπορική προσφέρει στους συνδρομητές της περισσότερες από 30 ειδικές (B2B) εκδόσεις το χρόνο καθώς και το τριμηνιαίο περιοδικό Digital Business.

H "Ναυτεμπορική", σε συνεργασία με εισηγμένες, επιστήμονες και καταξιωμένα στελέχη της αγοράς διοργανώνει εξειδικευμένα σεμινάρια για στελέχη εταιρειών, μακροχρόνια προγράμματα επαγγελματικής κατάρτισης καθώς και σεμινάρια εκπαίδευσης προσωπικού. 

Διατηρεί επίσης γραφεία στη Θεσσαλονίκη και αντιπροσώπους σε πολλές πόλεις της Ελλάδας.

Από τις 7 Απριλίου του 2021, η εφημερίδα εξαγοράστηκε μέσω πλειστηριασμού από τον επιχειρηματία Δημήτρη Μελισσανίδη έναντι 7 εκ. ευρώ.
Ακρωτήριο Ναυαρίνου

thumb|right|Το ακρωτήριο Ναυαρίνου (κόκκινη κουκκίδα).
Το Ακρωτήριο Ναυαρίνου αν και έχει ελληνικό όνομα δεν βρίσκεται στην Ελλάδα. Πρόκειται για πανύψηλο ακρωτήριο, ύψους 600 μέτρων, που βρίσκεται στη βορειοανατολική Ασία και συγκεκριμένα στην ανατολική Σιβηρία, στα νότια πρόσγεια του Βερίγγειου πορθμού. Αποτελεί το νότιο κέρας του κόλπου του Αναντίρ, βόρεια της χερσονήσου Καμτσάτκα (Kamchatca).

Ονομάστηκε έτσι από τους Ρώσους σε ανάμνηση της Ναυμαχίας του Ναυαρίνου που έγινε στον ομώνυμο κόλπο στην Ελλάδα. Το ακρωτήριο Ναυαρίνο είναι σχεδόν πανταχόθεν απόκρημνο και είναι ορατό από απόσταση 60 μιλίων. Θεωρείται από τα υψηλότερα του κόσμου. Αποτελεί σπουδαίο ναυτιλιακό βοήθημα στις διορθώσεις πορειών των πλοίων προ της προσέγγισης στον πορθμό. Μόνιμοι κάτοικοί του είναι οι άλμπατρος και άλλα διερχόμενα θαλάσσια πουλιά.
Εσάμπλε

thumb|Τα "Chaflanes"
Το Εσάμπλε (στα καταλανικά "Eixample", που σημαίνει "επέκταση") είναι μία από τις συνοικίες της Βαρκελώνης που κτίστηκε κατά τον δέκατο ένατο αιώνα. Η πραγματοποίησή της βασίστηκε σε σχέδια του πολιτικού μηχανικού Ιλντεφόνς Σερντά ι Σινιέρ και αποτελείται από τετράγωνα 113 επί 113 μέτρων χωρισμένα από λεωφόρους 20 μέτρων. Γνωστά κτίρια στην Εσάμπλε είναι η Κάζα Μιλά και η Casa Batlló στην οδό Passeig de Gràcia.
Καλλιρρόη

Στην ελληνική μυθολογία με το όνομα Καλλιρρόη (το όνομα σημαίνει «καλή ροή», «όμορφη ροή») είναι γνωστά τα παρακάτω οκτώ διαφορετικά πρόσωπα:

# Μία από τις Ωκεανίδες, αναφερόμενη και ως μία από τις Νύμφες που αποτελούσαν την ακολουθία της θεάς Περσεφόνης. Η Καλλιρρόη υπήρξε μητέρα αρκετών παιδιών με διάφορους ερωτικούς συντρόφους: Με τον Χρυσάορα γέννησε τον Γηρυόνη (και κατά μία εκδοχή την Έχιδνα), με τον θεό Ποσειδώνα τον Μινύα, και τέλος με τον Νείλο γέννησε τη Χιόνη.
# Κόρη του Αχελώου, η οποία παντρεύτηκε τον Αλκμέωνα όταν ο δεύτερος αναζήτησε καταφύγιο στις όχθες του ποταμού Αχελώου. Κάποτε η Καλλιρρόη ζήτησε από τον Αλκμέωνα να της φέρει το περιδέραιο της Εριφύλης. Αλλά όταν ο Αλκμέων επέστρεφε στην Ψωφίδα τον σκότωσαν οι αδελφοί της πρώτης του συζύγου. Η Καλλιρρόη τότε, όντας έμμεσα υπεύθυνη για τον θάνατο του συντρόφου της, ικέτευσε τον Δία να κάνει αμέσως άντρες τους γιους της, τον Αμφότερο και τον Ακαρνάνα, ώστε να μπορέσουν αυτοί να εκδικηθούν τη δολοφονία του πατέρα τους. Τον μύθο αυτό παρουσιάζει ο Ευριπίδης στη χαμένη τραγωδία του "«Αλκμέων δια Ψωφίδος»".
# Κόρη του Σκαμάνδρου, που παντρεύτηκε τον Τρώα και μαζί απέκτησαν 4 παιδιά: τον Γανυμήδη, τον Ίλο, τον Ασσάρακο και την Κλεοπάτρα. Σύμφωνα με μία άλλη παράδοση όμως, αυτή η Καλλιρρόη ήταν σύζυγος του Εριχθονίου και μητέρα του Τρώα.
# Κόρη του Νέστου που γέννησε με τον θεό Άρη τρεις γιούς, τον Βίστονα, τον Ηδωνό και τον Οδόμαντα. Αυτοί οι γιοί έγιναν οι γενάρχες ισάριθμων θρακικών φύλων.
# Κόρη του Μαιάνδρου και σύζυγος του Κάρα, μητέρα του Αλαβάνδου, επώνυμου ήρωα των Αλαβάνδων.
# Παρθένος από την Καλυδώνα την οποία ερωτεύθηκε παράφορα ο ιερέας του θεού Διονύσου Κόρεσος. Επειδή όμως η Καλλιρρόη απέκρουσε τον έρωτά του, ο Κόρεσος παραπονέθηκε για το θέμα στον Διόνυσο, με αποτέλεσμα ο θεός να στείλει στους κατοίκους της Καλυδώνας τρέλα (μανία). Για να απαλλαγούν από αυτή, οι Καλυδώνιοι, σύμφωνα με χρησμό από το Μαντείο της Δωδώνης, όφειλαν να θυσιάσουν στον Διόνυσο την Καλλιρρόη. Αλλά ο Κόρεσος, ερωτευμένος καθώς ήταν, δεν άντεξε να θυσιάσει την κοπέλα, οπότε αυτοκτόνησε. Στη συνέχεια η Καλλιρρόη, από τις τύψεις και τη ντροπή της, έπεσε μέσα στη λιμνούλα μιας πηγής, η οποία από τότε πήρε το όνομά της.
# Κόρη του Λύκου, βασιλιά της Λιβύης. Κατά την επιστροφή του από τον Τρωικό Πόλεμο ο Διομήδης βγήκε στις ακτές της Λιβύης εξαιτίας της τρικυμίας. Ο Λύκος τον φυλάκισε, αλλά η Καλλιρρόη τον ερωτεύθηκε και τον ελευθέρωσε ενώ ο πατέρας της σκόπευε να τον θυσιάσει στον Άρη. Μετά από αυτό όμως ο Διομήδης φάνηκε αγνώμονας και την εγκατέλειψε. Τότε η Καλλιρρόη από την απογοήτευσή της κρεμάστηκε.
#Η πρώτη σύζυγος του Πάρη, γιου του Πριάμου, βασιλιά της Τροίας.
Μελάνιππος

Με το όνομα Μελάνιππος είναι γνωστά τρία πρόσωπα της Ελληνικής μυθολογίας. 

#Επώνυμος και ιδρυτής της αρχαίας πόλης της Αχαΐας Τρίτεια. Όπως μας αναφέρει ο Παυσανίας, ο Μελάνιπος ήταν γιος του Άρη και της ιέρειας της Αθηνάς Τρίτειας, εγγονός του Τρίτωνα. Για να τιμήσει την μητέρα του έδωσε το όνομα της στην πόλη που ίδρυσε. 
#Γιος του Αστακού, σκοτώθηκε από τον Αμφιάραο πολεμώντας στην Θήβα εναντίον των Επτά επί Θήβας. Ο Αμφιάραος αφού τον σκότωσε του έκοψε το κεφάλι και το πήγε στον Τυδέα που του ρούφηξε τα μυαλά.
#Γιος του Αγρίου.
Πανεπιστήμιο της Παβία

Το Πανεπιστήμιο της Παβία (ιταλικά: "Università degli Studi di Pavia") είναι ένα από τα αρχαιότερα και σημαντικότερα πανεπιστήμια τόσο της Ιταλίας όσο και ολόκληρης της Ευρώπης που εδρεύει στην Παβία της Λομβαρδίας. Διαθέτει 9 σχολές.
Φερνάντο Λούγο

Ο Φερνάντο Λούγο (Fernando Armindo Lugo Méndez, 1951-) είναι πολιτικός και επίσκοπος της Ρωμαιοκαθολικής Εκκλησίας από την Παραγουάη. Αναδείχθηκε νικητής των γενικών εκλογών το 2008 και υπηρέτησε ως πρόεδρος της χώρας από τις 15 Αυγούστου του 2008 ως τις 22 Ιουνίου 2012. Η Καθολική Εκκλησία δεν τον καθαίρεσε από το αξίωμα του κληρικού, όταν κατήλθε ως υποψήφιος στις προεδρικές εκλογές.
Το 2012 καθαιρέθηκε και αποχώρησε από την προεδρία, κάτι που χαρακτηρίστηκε ως "πραξικόπημα" από όμορες χώρες.
Δίκτη

Η Δίκτη ή Λασιθιώτικα Όρη είναι οροσειρά στην Κρήτη, που εκτείνεται στα ανατολικά του νησιού. Η ονομασία της Δίκτης πιθανώς να προέρχεται από τη μυθολογία και να σημαίνει το μέρος γέννησης του Δία (γενική πτώση Διός + τίκτω). Η περιοχή της Δίκτης υπάγεται διοικητικά στους δήμους Οροπεδίου Λασιθίου, Αγίου Νικολάου, Ιεράπετρας, Βιάννου, Μινώα Πεδιάδος και Χερσονήσου. Χαρακτηριστικό μορφολογικό στοιχείο της οροσειράς αποτελεί το Οροπέδιο Λασιθίου (μέσο ύψος 866 μ.) που είναι το μεγαλύτερο στην Κρήτη. Η Δίκτη είναι ο νοτιότερος και ταυτόχρονα ο ανατολικότερος ορεινός όγκος της Ελλάδας που υπερβαίνει τα 2000 μ. υψόμετρο.
Κάζα Μιλά

Η Κάζα Μιλά (), προφέρεται στα καταλανικά Κάζα Μιλά και στα ισπανικά Κάσα Μιλά: καταλανική : [ˈkəzə miˈɫa], ισπανική [ˈkasa miˈla], γνωστή και ως "la pedrera" (καταλανικά για το «λατομείο») είναι πολυκατοικία σχεδιασμένη από τον Αντόνι Γκαουντί μεταξύ του 1906 και 1910, ενώ επίσημα ολοκληρώθηκε το 1912. Ονομάστηκε "Κάζα Μιλά" γιατί το κτίριο κατασκευάστηκε ως σπίτι για την εύπορη οικογένεια Μιλά. Βρίσκεται στην οδό Passeig de Gràcia No. 92 (στη διασταύρωση με την οδό Carrer de Provença) στη γειτονιά Eixample της Βαρκελώνης.

Από το 2013 ο ιδιοκτήτης του εξοπλισμού είναι Fundació Catalunya-La Pedrera.
Φέντορ φον Μποκ

Ο Φέντορ φον Μποκ (γερμανικά: Moritz Albrecht Franz Friedrich Fedor von Bock) ήταν Γερμανός στρατάρχης (1880-1945). Γεννήθηκε στις 3 Δεκεμβρίου 1880 στο Κυστρίν ("Küstrin"). Ήταν γιος στρατηγού και έλαβε μέρος στον Α΄ Παγκόσμιο Πόλεμο, στον οποίο και διακρίθηκε, το 1916, ως διοικητής συντάγματος. Υπήρξε προσωπικός φίλος του Διαδόχου (Κρόνπριντς), με τον οποίο και συνδέθηκε τον Νοέμβριο του 1918 στο Σπα, προκειμένου να πείσει τον Αυτοκράτορα Γουλιέλμο Β΄ να επανέλθει στο Βερολίνο, χωρίς όμως να το κατορθώσει. Μετά την ανακωχή, καίτοι φανατικός εχθρός της επανάστασης του Νοεμβρίου, παρέμεινε στο στρατό και διορίσθηκε στρατιωτικός διοικητής του Βερολίνου.
Βασίλης Βασιλικός

Ο Βασίλης Βασιλικός (Καβάλα, 18 Νοεμβρίου 1934) είναι βραβευμένος Έλληνας συγγραφέας, από τους πιο γνωστούς παγκοσμίως. Βάσει δεδομένων της UNESCO πρόκειται για έναν από τους δέκα πιο μεταφρασμένους Έλληνες συγγραφείς.
Καλχηδονία

Στην ελληνική μυθολογία με το όνομα Καλχηδονία είναι γνωστή μία από τις πάμπολλες ερωμένες του θεού Δία. Συγκεκριμένα, η Καλχηδονία έγινε μητέρα του Σολύμου, τον οποίο γέννησε από τον Δία. Η νύμφη Καλχηδονία συναντάται και ως Χαλδήνη.
Καλυψώ

Η Καλυψώ (το όνομά της σημαίνει "καλύπτω", "κρύβω" ή "παραπλανώ") ήταν μία γνωστή Νύμφη κατά την αρχαία Ελληνική μυθολογία, που ζούσε στο νησί Ωγυγία, όπου κρατούσε τον Οδυσσέα για επτά χρόνια, εμποδίζοντάς τον να γυρίσει στην πατρίδα του.
Καλχινία

Στην ελληνική μυθολογία με το όνομα Καλχινία είναι γνωστή η μοναχοκόρη (και μοναχοπαίδι) του Λευκίππου, βασιλιά της Σικυώνας. Η Καλχινία έγινε η μητέρα του Περάτου, τον οποίο γέννησε από τον θεό της θάλασσας Ποσειδώνα, και ο οποίος κληρονόμησε το βασίλειο του παππού του.
Ιωάννης Δεμέστιχας

Ο Ιωάννης Δεμέστιχας (καπετάν Νικηφόρος στον Μακεδονικό Αγώνα ) (30 Νοεμβρίου 1882 - 7 Δεκεμβρίου 1960) ήταν Έλληνας ανώτατος αξιωματικός του Πολεμικού Ναυτικού, που συμμετείχε σε εθνικούς αγώνες, πολιτεύτηκε, και έγινε υπουργός.
Κάλχος

Στην ελληνική μυθολογία ο Κάλχος (που δεν πρέπει να συγχέεται με τον μάντη Κάλχα ή Κάλχαντα) ήταν ηγεμόνας των Δαυνίων, ενός αρχαίου λαού που κατοικούσε στη νότια Ιταλία. Ο Κάλχος είχε ερωτευθεί την Κίρκη και πήγε στο νησί της την εποχή που βρισκόταν εκεί και ο Οδυσσέας. Η Κίρκη όμως, ερωτευμένη με τον Οδυσσέα, ήθελε να απαλλαγεί από τον Κάλχο, που όπως φαίνεται ήταν και λίγο φορτικός. Κατά τη διάρκεια ενός συμποσίου λοιπόν τον μεταμόρφωσε σε γουρούνι και μετά τον έκλεισε στους στάβλους της. Οι Δαύνιοι, βλέποντας ότι ο ηγέτης τους αργούσε να επιστρέψει, ανησύχησαν και πήγαν με επιθετικές διαθέσεις στο νησί της Κίρκης. Η μάγισσα υποσχέθηκε να επαναφέρει τον Κάλχο στην ανθρώπινη μορφή του, υπό τον όρο ότι δεν θα ξαναπατούσε στο νησί της με καμιά πρόφαση.
Κανόνας του Μπόντε

Ο λεγόμενος Κανόνας του Μπόντε ή "Νόμος Μπόντε" είναι μία από τις σπουδαιότερες θεωρητικές ανακαλύψεις του Γιόχαν Μπόντε, προς τιμή του οποίου και φέρει το όνομα και δια του οποίου έγιναν σημαντικές ανακαλύψεις του ηλιακού μας συστήματος. Διατυπώθηκε το 1772.
Καμέναι

Στη ρωμαϊκή μυθολογία με το συλλογικό όνομα Καμέναι ("Camenae") ήταν γνωστές τέσσερις Νύμφες των πηγών, των πηγαδιών και γενικώς των υδάτων: η Καρμέντα, η Ηγερία, η Αντεβόρτα και η Ποστβόρτα. Οι Καμέναι ήταν σοφές και κάποτε προέλεγαν τα μέλλοντα. Κυριότερη ανάμεσά τους ήταν η Καρμέντα ή Καρμεντίς ή Καρμεντία: η εορτή Καρμεντάλια, στις 11 και 15 Ιανουαρίου, ήταν αφιερωμένη σε αυτή. 

Το ιερό των Καμενών βρισκόταν μέσα σε ένα ιερό άλσος, το Porta Capena, κοντά στο ιερό της Ηγερίας. Από νωρίς μετά την κατάκτηση της Ελλάδας από τους Ρωμαίους, αυτές οι Νύμφες ταυτίσθηκαν με τις Μούσες της ελληνικής μυθολογίας.
Καρμέντα

Η Καρμέντα ήταν θεά-Νύμφη της ρωμαϊκής μυθολογίας και μία από τις τέσσερις Καμένες.

Ήταν η προστάτιδα του τοκετού, των μητέρων, των μικρών παιδιών και των μαιών. Οι αρχαίοι Ρωμαίοι πίστευαν ότι αυτή εφεύρε το λατινικό αλφάβητο. Ήταν μητέρα του Εύανδρου που εποίκισε τον Παλατίνο λόφο της Ρώμης. Το ιερό της ήταν δίπλα στην πύλη "Καρμένταλις" της αρχαίας Ρώμης. Προς τιμή της στην αρχαία Ρώμη γινόταν αρχαία γιορτή από τις 11 έως τις 15 Ιανουαρίου, τα Καρμεντάλια.

Στην ελληνική μυθολογία ταυτίζεται με τη νύμφη Θέτιδα.
Λίμπερ

Ο Λίμπερ ήταν πρώιμος θεός της ρωμαϊκής μυθολογίας.

Ο Λίμπερ (ορθότερη ελληνική απόδοση Λίβηρ) ήταν θεός προστάτης των αμπελιών, των κτηνοτρόφων και των γεωργών, πατέρας της θεάς Λίμπερα. Οι αρχαίοι Ρωμαίοι γιόρταζαν τον θεό Λίμπερ στις 17 Μαρτίου όπου, τα αγόρια γιόρταζαν την είσοδο τους στην εφηβεία. Στην Ελληνική μυθολογία ταυτίζεται με το θεό Διόνυσο.
Κυπριακό Μουσείο

Το Κυπριακό Μουσείο (γνωστό και ως Αρχαιολογικό Μουσείο της Κύπρου) είναι το παλαιότερο και μεγαλύτερο μουσείο αρχαιολογίας στην Κύπρο. Στεγάζει ευρήματα από τις πολυάριθμες ανασκαφές στο νησί. Βρίσκεται στην "οδό Μουσείου" στο κέντρο της Λευκωσίας. Η ιστορία του μουσείου είναι στενά συνδεδεμένη με την πορεία της σύγχρονης αρχαιολογίας (και το Τμήμα Αρχαιοτήτων) στην Κύπρο.
Σιδηροδρομικός Σταθμός Αμφίπολης

Ο Σιδηροδρομικός Σταθμός Αμφίπολης ήταν σταθμός των Σιδηροδρόμων Ελληνικού Κράτους, επί της σιδηροδρομικής γραμμής Νέας Ζίχνης - Αμφίπολης Λιμένα, στη χιλιομετρική θέση 17,450 από τη Νέα Ζίχνη. Βρίσκεται στην Αμφίπολη και πήρε το όνομά του από τον οικισμό που εξυπηρετεί.

Εγκαινιάστηκε στις 5 Μαΐου 1940 και έκλεισε το 1969, μαζί με τη γραμμή Νέας Ζίχνης - Αμφίπολης Λιμένα. Διέθετε πλευρική αποβάθρα.

Κατά τη διάρκεια της βουλγαρικής κατοχής της ανατολικής Μακεδονίας στον Β΄ Παγκόσμιο Πόλεμο, μεταξύ 1941 και 1944, ο σταθμός Αμφίπολης είχε λάβει τη βουλγαρική ονομασία "Амфиполи", η οποία δε διαφέρει από την ονομασία του σταθμού στα νέα ελληνικά.


Αμφιπολη
Αμφιπολη
Πεδεμόντιο

Το Πεδεμόντιο, (ιταλικά: "Piemonte") είναι περιφέρεια της Ιταλίας. Συνορεύει δυτικά με Γαλλία, βορειοδυτικά με την Κοιλάδα της Αόστα, βόρεια με την Ελβετία, ανατολικά με τη Λομβαρδία, νοτιοανατολικά με την περιφέρεια της Εμίλια-Ρομάνια και νότια με τη Λιγουρία.

Ο πληθυσμός του ανέρχεται σε 4.386.852 κατοίκους (2007) και η έκτασή του σε 25.399 τ.χλμ.. Πρωτεύουσα της περιφέρειας είναι το Τορίνο.
Κάμπη

Στην ελληνική μυθολογία με το όνομα Κάμπη (που σημαίνει «καμπυλωμένη») είναι γνωστό ένα τέρας ή δράκοντας του οποίου το μισό σώμα ήταν ανθρώπινο, ενώ το άλλο μισό ήταν σώμα φιδιού, με ουρά παρόμοια με την ουρά του σκορπιού. Επιπλέον, είχε και πενήντα κεφάλια. Ο Νόννος στα "Διονυσιακά" (18, 23-264) δίνει τη λεπτομερέστερη περιγραφή της Κάμπης. Ωστόσο, ως θηλυκό τέρας, έφερε και τον χαρακτηρισμό της Νύμφης: Ονομαζόταν Ταρταρίη Νύμφη, επειδή στάλθηκε από τον Τιτάνα Κρόνο να φύλαγει στον Τάρταρο τους Κύκλωπες και τους Εκατόγχειρες. Η Κάμπη σκοτώθηκε από τον θεό Δία, όταν εκείνος ελευθέρωσε τους Κύκλωπες για να τον βοηθήσουν στην Τιτανομαχία ("Βιβλιοθήκη Απολλοδώρου", Α΄ 2, 1).

Ο Fontenrose (1974) πιθανολογεί ότι για τον Νόννο η Κάμπη είναι ένα ανάλογο της βαβυλωνιακής θεάς της θάλασσας Τιαμάτ ή η Έχιδνα με άλλο όνομα, αφού την αποκαλεί «Εχιδναία Ενυώ» και θηλυκό αντίστοιχο του Τυφώνος. Ο Ησύχιος ο Αλεξανδρεύς στο «Λεξικό» του (Κ 614) σημειώνει ότι ο Επίχαρμος είχε αποκαλέσει την Κάμπη «κήτος», δηλαδή θαλάσσιο τέρας.
Μαρία Θαμπράνο

Η Μαρία Θαμπράνο Αλαρκόν ("María Zambrano Alarcón", Βέλεθ-Μάλαγα, 22 Απριλίου 1904 - Μαδρίτη, 6 Φεβρουαρίου 1991) ήταν Ισπανίδα φιλόσοφος, δοκιμιογράφος και ποιήτρια. 

Θεωρείται από τις σημαντικότερες στοχάστριες της Ισπανίας του 20ου αιώνα. Δίδαξε φιλοσοφία στην Ισπανία, το Μεξικό, την Κούβα και το Πουέρτο Ρίκο. Έζησε το μεγαλύτερο μέρος της ζωής της στην εξορία και της αποδόθηκαν πολυάριθμες τιμές μετά την πτώση της δικτατορίας του Φράνκο.
Έτσι ονομάζεται προς τιμή της και ο κεντρικός σιδηροδρομικός σταθμός της Μάλαγας.
Πρωτοπρεσβύτερος Παναγιώτης Καποδίστριας

Ο Πρωτοπρεσβύτερος Παναγιώτης Καποδίστριας είναι θεολόγος, ποιητής, δοκιμιογράφος και ιερέας.
Στέφαν Σταμπόλοφ

Ο Στέφαν Σταμπόλοφ (1854-1895) ήταν Βούλγαρος πολιτικός που διετέλεσε και Πρωθυπουργός.

Μετά την παραίτηση του Αλέξανδρου Βάτεμπεργκ, ηγήθηκε της αντιρωσικής πολιτικής μερίδας και το 1887 σχημάτισε κυβέρνηση. Εργάσθηκε ιδιαίτερα στην ανάδειξη και εκλογή του Βασιλέως Φερδινάνδου, του Οίκου Σαξονίας-Κόμπουρκ, ως ηγεμόνα της Βουλγαρίας. Ο Σταμπόλοφ κυβέρνησε επί οκτώ συνεχή έτη, όπου το 1895, δολοφονήθηκε από τους πολιτικούς του αντιπάλους.
Σιδηροδρομικός Σταθμός Αμφίπολης Λιμένα

Ο Σιδηροδρομικός Σταθμός Αμφίπολης Λιμένα ήταν σταθμός των Σιδηροδρόμων Ελληνικού Κράτους, επί της σιδηροδρομικής γραμμής Νέας Ζίχνης - Αμφίπολης Λιμένα, στη χιλιομετρική θέση 24,849 από τη Νέα Ζίχνη και της οποίας αποτελούσε τερματικό σταθμό. Βρίσκεται στο Λιμάνι του Δήμου Αμφίπολης και πήρε το όνομά του από τον λιμένα της Αμφίπολης, τον οποίο εξυπηρετούσε.

Εγκαινιάστηκε στις 5 Μαΐου 1940 και έκλεισε το 1969, μαζί με τη γραμμή Νέας Ζίχνης - Αμφίπολης Λιμένα. Διέθετε πλευρική αποβάθρα και γραμμές εναπόθεσης αμαξοστοιχιών, ενώ συνδεόταν με εμπορευματικές γραμμές με τον λιμένα της Αμφίπολης.

Ο σταθμός Αμφίπολης Λιμένα αναφερόταν ανεπίσημα και με το όνομα «Τσάγεζι», από το παλιό (τουρκικό) όνομα της περιοχής Çay ağzı (Τσάι αγζί - Το στόμα του ποταμού - Εκβολές), που εξυπηρετούσε. Κατά τη διάρκεια της βουλγαρικής κατοχής της ανατολικής Μακεδονίας στον Β΄ Παγκόσμιο Πόλεμο, μεταξύ 1941 και 1944, ο σταθμός Αμφίπολης είχε λάβει τη βουλγαρική ονομασία "Амфиполи Пристанище" ("Αμφίπολη Πριστάνιστσε"), που αποτελούσε τη βουλγαρική απόδοση της ελληνικής του ονομασίας.


Αμφιπολη Λιμενας
Αμφιπολη
Αλεσάντρο Σοάρες

Ο Αλεσάντρο Σοάρες (πορτ. "Alessandro Soares") είναι βραζιλιάνος ποδοσφαιριστής που αγωνίζεται στο χώρο της επίθεσης.
Οπς

Η Οπς "(Λατινικά :Ops)" ήταν θεά της γονιμότητας της ρωμαϊκής μυθολογίας.

Ήταν σύζυγος του Σατούρνους όπου στην Ελληνική μυθολογία ταυτίζεται με την Ρέα και θεωρούνταν η μητέρα των θεών. Σε νομίσματα απεικονίζεται να κρατά σκήπτρο ή καλαμπόκι. Στα λατινικά η λέξη Ops σημαίνει ""τα πλούτη, τα εμπορεύματα, την αφθονία, δώρα, αφθονία". Η λέξη σχετίζεται επίσης με την εργασία, ιδιαίτερα με την έννοια της εργασίας από την γη, όργωμα, σπορά". 

Η λατρεία της Οπς καθιερώθηκε από τον Ρωμαίο βασιλιά Τίτο Τάτιο αφού μέχρι τότε λατρευόταν από τους Σαβίνους, κάθε χρόνο στις 10 Αυγούστου γινόταν γιορτή προς τιμήν της. 

Παιδιά της Οπς ήταν ο Πλούτωνας , ο Γιούπιτερ και ο Ποσειδώνας.
Τράπεζα Κύπρου

Η Τράπεζα Κύπρου είναι κυπριακό χρηματοπιστωτικό ίδρυμα με έδρα τη Λευκωσία. Ιδρύθηκε το 1899 και αποτελεί έναν από τους μεγαλύτερους χρηματοοικονομικούς οργανισμούς στην Κύπρο.
Βασιλική Ανδρίτσου

Η Βασιλική Ανδρίτσου (Aμφιάλη, Πειραιάς, 16 Οκτωβρίου, 1972) είναι ελληνίδα ηθοποιός της τηλεόρασης, του θεάτρου και του κινηματογράφου.
Κωνσταντίνος Οικονομίδης

Ο Κωνσταντίνος Οικονομίδης (2 Νοεμβρίου 1977) είναι Έλληνας αντισφαιριστής. 

Γεννήθηκε στη Θεσσαλονίκη. Είναι ο πρώτος Έλληνας που έπαιξε στο κυρίως ταμπλό ενός τουρνουά του Γκραν Σλάμ και συγκεκριμένα στο Γουίμπλεντον το 2002, όπου έχασε στον 1ο γύρο σε αγώνα των 5 σετ. Το 2007, κέρδισε στον 1ο γύρο του Ρολάν Γκαρός, τον Αυστραλό, Κρις Γκουτσιόνε ενώ στη συνέχεια ηττήθηκε από τον Ισπανό, Τόμι Ρομπρέδο.

Το 2008, κατέκτησε τίτλο στο διπλό του τουρνουά τσάλεντζερ του Βελιγραδίου, με συμπαίκτη τον Φλάβιο Τσίπολα. Ήταν φιναλίστ στο τουρνουά τσάλεντζερ της Αθήνας με συμπαίκτη τον Αλέξανδρο Γιακούποβιτς ενώ είχε και έναν ημιτελικό στο τουρνουά του Λας Βέγκας με συμπαίκτη τον Μάρκο Παγδατή.

Είναι ο Έλληνας παίκτης με την υψηλότερη θέση στην παγκόσμια κατάταξη, Νο 226. Η καλύτερή του θέση ήταν τον Φεβρουάριο του 2007, Νο 112.
Κάνδαλος

Στην ελληνική μυθολογία ο Κάνδαλος ήταν γιος της Νύμφης Ρόδου και κάποιου ηλιακού θεού, είτε του Ηλίου (κατά τον Ελλάνικο), είτε του Απόλλωνα. Στην πρώτη (και πιο διαδεδομένη) εκδοχή, ο Κάνδαλος ήταν ένας από τους επτά Ηλιάδες, γιους του Ηλίου και της Ρόδου. Ο Κάνδαλος ήταν ένας από τους 4 Ηλιάδες που σκότωσαν τον αδελφό τους Τενάγη κι έτσι κατέφυγαν σε άλλα μέρη. Ο Κάνδαλος κατέφυγε στην Καρία.
Εμμανουήλ Γεωργιλάς

Ο Εμμανουήλ Γεωργιλάς υπήρξε λόγιος και κληρικός από τη Ρόδο. 

Έζησε από το 15ο ως το 16ο αιώνα. Συνέγραψε έργα που δίνουν πληροφορίες για δραματικά γεγονότα στη Ρόδο, στα τέλη του 15ου αιώνα. Το σημαντικότερό του έργο είναι το Θανατικόν της Ρόδου, στο οποίο εξιστορούνται τα γεγονότα έπειτα από την επιδημία της πανώλης που έπληξε το Νησί των Ιπποτών το 1488 Άλλο του έργο είναι η διασκευή βυζαντινού μυθιστορήματος, το οποίο αναφέρεται σε φανταστικές περιπέτειες του στρατηγού Βελισσάριου, με τίτλο Ιστορική Εξήγησις Περί Βελισσαρίου..
Σπύρος Λούης

Ο Σπύρος Λούης (Μαρούσι Αττικής, 12 Ιανουαρίου 1873 – Μαρούσι Αττικής, 26 Μαρτίου 1940) ήταν Έλληνας μαραθωνοδρόμος στους Ολυμπιακούς Αγώνες του 1896 και εθνικός ήρωας. 

Γεννήθηκε στο Μαρούσι από φτωχή αγροτική οικογένεια. Ο πατέρας του ήταν νερουλάς τότε που ακόμη δεν υπήρχε κεντρική ύδρευση και ο Σπύρος τον βοηθούσε κουβαλώντας το νερό.
Κανδαύλης

[[Ουίλιαμ Έτυ|Ουίλλιαμ Έττυ (William Etty)]]: "Ο Κανδαύλης, βασιλιάς της Λυδίας, επιδεικνύει κρυφά τη γυναίκα του στον Γύγη, καθώς αυτή πηγαίνει γυμνή στο κρεβάτι του" (1820, Πινακοθήκη Υόρκης, Αγγλία).
Στην ελληνική μυθολογία ο Κανδαύλης ήταν βασιλιάς της Λυδίας, γιος του Μύρσου και για τον λόγο αυτό αποκαλούμενος συνήθως Μυρσίλος, ο «τελευταίος των Ηρακλειδών». Ο Κανδαύλης δολοφονήθηκε με τη συνέργεια της συζύγου του από τον Γύγη, υπηρέτη του που ο Κανδαύλης τον θεωρούσε πιστό. Στη συνέχεια ο Γύγης έγινε βασιλιάς της Λυδίας με σύζυγό του την πρώην σύζυγο του Κανδαύλη.

Στην μυθολογία των αρχαίων Λυδών, στην Μικρά Ασία, με το όνομα Κανδαύλης ήταν γνωστός ένας θεός, ο οποίος ταυτιζόταν ή τουλάχιστον παρομοιαζόταν προς τον θεό Ερμή ή προς τον ήρωα και ημίθεο Ηρακλή των αρχαίων Ελλήνων.

Η πρακτική της επίδειξης της συντρόφου από τον σύντροφό της σε άλλους, έχει πάρει το όνομά της από τον Κανδαύλη και ονομάζεται κανδαυλισμός (Candaulism) στη διεθνή βιβλιογραφία.
Μαρκ'Αντόνιο Ιντζενιέρι

Ο Μαρκ'Αντόνιο Ιντζενιέρι (Marc'Antonio Ingegneri, 1536 - 1 Ιουλίου 1592) ήταν Ιταλός συνθέτης και οργανίστας.
Καρ

Στην ελληνική μυθολογία με το όνομα Κάρας (Καρ) είναι γνωστά τα παρακάτω δύο διαφορετικά πρόσωπα:
# Ο άνθρωπος που έδωσε το όνομά του στους Κάρες, των οποίων υπήρξε ο πρώτος βασιλιάς, και στην Καρία, χώρα στη Μικρά Ασία. Ο Καρ ήταν γιος του ίδιου του θεού Δία και της Κρήτης, ενώ αδελφοί του ήταν ο Λυδός και ο Μυσός. Ο Καρ ίδρυσε την πόλη Αλάβανδα στην Καρία.
# Γιος του Φορωνέως, ιδρυτής του ναού της θεάς Δήμητρας που βρισκόταν επάνω στην ακρόπολη των Μεγάρων και ονομαζόταν «Μέγαρον». Από αυτόν τον Κάρα ολόκληρη η ακρόπολη των Μεγάρων ονομαζόταν αρχικώς «Καρία». Ο Κάρας ήταν αυτός που καθιέρωσε τη λατρεία της Δήμητρας στα Μέγαρα.
Μάτερ Ματούτα

Η Μάτερ Ματούτα "(Mater Matuta)" ήταν πρώιμη ρωμαϊκή θεότητα , πολλές φορές ταυτιζόταν με την θεά Αουρόρα και ήταν θεά της ανάπτυξης και της καλοτυχίας. Στην Ελληνική μυθολογία ταυτιζόταν με την Ηώ. 

Στην αρχαία Ρώμη υπήρχε ναός της στο "Φόρουμ Μποάριουμ" και στις 11 Ιουνίου γίνονταν τα Ματράλια. Η γιορτή αυτή ήταν μόνο για τις ανύπαντρες γυναίκες και αυτές που βρίσκονταν στον πρώτο τους γάμο. Ναοί της Μάτερ Ματούτα υπήρχαν μόνο σε λιμάνια ή σε περιοχές κοντά στην θάλασσα.
Ασσυριολογία

Η Ασσυριολογία είναι μικτός επιστημονικός κλάδος της Ιστορίας, που ερευνά την ιστορία, γεωγραφία και τον πολιτισμό των αρχαίων λαών της δυτικής Ασίας, των Ασσυρίων και των Βαβυλωνίων. Υπό την Ασσυριολογία υπάγεται και ένα μεγάλο μέρος της έρευνας των Χαλδαίων, των Σουμερίων, των Ελαμιτών, και μέχρι ενός σημείου των Μήδων.

Για τη συγκέντρωση του περισσότερου ασσυριολογικού και λοιπού σχετικού υλικού εκδίδονταν παλαιότερα από το 1886 στη Λειψία η λεγόμενη "Ασσυριολογική Επιθεώρηση".

Ο κλάδος της Ασσυριολογίας γεννήθηκε γύρω στο 1850 από τους ερευνητές Χινκς και Ρόουλινσον στην Αγγλία και του Ζυλ Οπέρ στη Γαλλία που φέρονται και πρωτεργάτες της αποκρυπρογράφησης της σφηνοειδούς γραφής. Μάλιστα όταν ο Οπέρ, (Jules Oppert), δημοσίευσε το 1860 το βιβλίο του "Στοιχεία της ασσυριακής γραμματικής" (Elements de la grammaire assyrianne), παρά τη πολεμική που δέχθηκε, τούτο απετέλεσε σταθμό στην επιστήμη αυτή. Η μετέπειτα ανάπτυξη που ακολούθησε συμπεριέλαβε και τις παραπάνω περιοχές έρευνας με συνέπεια σήμερα να τείνουν αυτές να χαρακτηρίζονται επιμέρους επιστήμες - κλάδοι ιστορικής έρευνας, της Ασσυριολογίας.

Κατηγορία:Μελέτη περιοχών ανά αρχαία ιστορία
Κατηγορία:Μεσανατολικές σπουδές
Παξ

Η Παξ "(Pax)", που στα Λατινικά σημαίνει ειρήνη, ήταν θεότητα της ρωμαϊκής μυθολογίας. 

Στην Ελληνική μυθολογία ταυτιζόταν με την Ειρήνη, ήταν θεά που αντιπροσωπευόταν την ειρήνη. Υπήρχαν δύο ναοί της στην αρχαία Ρώμη και η λατρεία της καθιερώθηκε με τον κανόνα του Αυγούστου. Στις 3 Ιανουαρίου γινόταν γιορτή αφιερωμένη στην Παξ. Σε αγάλματα αναπαρίσταται να κρατά κλαδιά ελιάς και σκήπτρο. Ήταν κόρη του Γιούπιτερ (Δία) και της Γιουστίτια (Δικαιοσύνης κατά την Ελληνική Μυθολογία).
Στάτα Μάτερ

Στη ρωμαϊκή μυθολογία η Στάτα Μάτερ ("Stata Mater") ήταν θεά προστάτιδα από τις πυρκαγιές, μερικές φορές ταυτιζόταν με την Βέστα.

Στην αρχαία Ρώμη υπήρχε άγαλμα της στο φόρουμ. Κάθε χρόνο γίνονταν τα Βουλκανάλια, εορτή αφιερωμένη στις Στάτα Μάτερ και Γιουτούρνα, νύμφη των πηγών. Κατά την διάρκεια της τελετής γινόταν επίκληση στον Βούλκαν για έλεγχο των πυρκαγιών.


Κατηγορία:Θεότητες της ρωμαϊκής μυθολογίας
Νέριο

Στην Ρωμαϊκή μυθολογία η Νέριο "(Nerio)" ήταν πρώιμη θεότητα του πολέμου και προσωποποίηση της ανδρείας.

Ήταν σύζυγος του Μαρς και πολλές φορές ταυτιζόταν με τις θεές Μινέρβα και Μπελόνα. Οι Ρωμαίοι μετά από πολεμικές νίκες αφιέρωναν τρόπαια στην Νέριο.
Ασσούρ

Με το όνομα Ασσούρ φέρεται κορυφαίος θεός των θεοτήτων των Ασσυρίων, φίλος και προστάτης του λαού. Όλοι οι βασιλείς της αρχαίας Ασσυρίας θεωρούσαν τον εαυτό τους εκπρόσωπο του προέρχεται από τον ηλιακό θεό Ούτου των Σουμερίων γιό του Νάννα θεού της Σελήνης ο οποίος αργότερα μεταφέρθηκε στους Ακκάδες ως Σαμάς θεός του ήλιου και της δικαιοσύνης. Το όνομα του είναι Ακκαδικής προέλευσης και μεταφράζεται στα Ακκαδικά που είναι ίδια γλώσσα με τα Ασσυριακά ως «άξονας του ουρανού» ή «ορίζοντας του ουρανού» κάτι που σημαίνει ότι εκπροσωπεί για τον λαό του, τους Ασσύριους, τον ουράνιο κόσμο. Παριστάνονταν ως μαχόμενος τοξότης και θεωρούνταν πάντα νικητής και θεός του πολέμου βρισκόταν μόνιμα πάνω στο ουράνιο ηλιακό άρμα. Τη συνήθεια αυτή του Ασσούρ αντέγραψαν αργότερα οι Πέρσες για να παραστήσουν τον δικό τους θεό Αχούρα Μάσδα πάνω στον ηλιακό δίσκο και οι Εβραίοι αργότερα για τον δικό τους θεό Γιαχβέ. Ο Ασσούρ ήταν για τους Ασσύριους ο μοναδικός μεγάλος τους θεός αποφεύγοντας να χρησιμοποιήσουν οικογενειακό πάνθεον θεών όπως οι προγενέστεροι Σουμέριοι από τους οποίους τον αντέγραψαν αφού οι ίδιοι ως Σημίτες νομάδες δεν είχαν δημιουργήσει δικό τους θεό, κατά πολλές παραδόσεις ήταν ο πρώτος βασιλιάς του λαού τους που θεοποιήθηκε. Συμβολικές παραστάσεις του θεού Ασσούρ βρέθηκαν σε ασσυριακές βασιλικές σφραγίδες, καθώς και σε διακοσμητικούς κύκλους αρχαίων ασσυριακών ανακτόρων.
Κανάκη

Στην ελληνική μυθολογία η Κανάκη ήταν εγγονή του Έλληνα, θυγατέρα του Θεσσαλού βασιλιά Αιόλου και της Εναρέτης. Αδέλφια της Κανάκης ήταν η Καλύκη, ο Μακαρέας ή Μάκαρ, η Αλκυόνη, η Άρνη, η Πεισιδίκη, η Περιμήλη, η Τανάγρα, ο Αθάμας, ο Κρηθέας, ο Δηιονέας, ο Περιήρης, ο Σαλμωνέας και ο Σίσυφος. Η Κανάκη ήταν ερωμένη του θεού Ποσειδώνα, από τον οποίο απέκτησε 5 γιους: τον Αλωέα, τον Εποπέα, τον Νιρέα, τον Οπλέα και τον Τρίοπα.

Η Κανάκη είχε ερωτευθεί τον αδελφό της Μακαρέα και όταν ο έρωτας αυτός έγινε ευρύτερα γνωστός, αυτοκτόνησε με το ξίφος που της έστειλε ο πατέρας τους. Σύμφωνα με τον Οβίδιο η Κανάκη είχε αποκτήσει και παιδί από τον αδελφό της, το οποίο πήρε η τροφός για να το εγκαταλείψει στο βουνό. Την ώρα όμως που το είχε τυλιγμένο μαζί με ιερά αντικείμενα ώστε να δίνει την εντύπωση ότι πήγαινε να τελέσει θυσία, το βρέφος έγινε αντιληπτό από τις φωνές του. Τότε ο Αίολος το πήρε και το πέταξε να το φάνε τα σκυλιά.

Ο μύθος του έρωτα της Κανάκης και του Μακαρέως έγιναν το θέμα της τραγωδίας του Ευριπίδη "«Αίολος»".
Κρόβα

Η Κρόβα (ιταλικά: "Crova") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι.

Συνορεύει με τους εξής δήμους: Λινιάνα, Ρονσέκκο, Σαλάσκο, Σαν Τζερμάνο Βερτσελλέζε, Σαντιά και Τροντσάνο Βερτσελλέζε.
Απόστολος Νικολαΐδης

Ο Απόστολος Νικολαΐδης (Φιλιππούπολη, 19 Απριλίου 1896 – Αθήνα, 15 Οκτωβρίου 1980) ήταν διακεκριμένος πολυαθλητής σε ποδόσφαιρο, στίβο, μπάσκετ, βόλεϊ, τένις, διοικητικός παράγοντας –από αθλητής ακόμη– του Παναθηναϊκού Αθλητικού Ομίλου σε διαφορετικές θέσεις και επί σειρά δεκαετιών, καθώς και θεσμικός παράγοντας σε μια σειρά διαφορετικών θέσεων σε όλο το φάσμα του ελληνικού αθλητισμού.
Γιουτούρνα

Στη Ρωμαϊκή μυθολογία η Γιουτούρνα "(Juturna)" ήταν νύμφη προστάτιδα των πηγών.

Ήταν αδελφή της Τούρνους (Turnus), μητέρα του Φόντους (Fontus) και σύζυγος του Ιανού. Στην αρχαία Ρώμη υπήρχαν δύο ιερές πηγές αφιερωμένες στην Γιουτούρνα, μία στο Λάτιο και ή άλλη στο "Φόρουμ Ρομάνουμ" όπου βρισκόταν και το ιερό της.
Λινιάνα

Η Λινιάνα (ιταλικά: "Lignana") είναι δήμος της Ιταλίας, στην περιφέρεια του Πεδεμοντίου, στην επαρχία του Βερτσέλλι με πληθυσμό 543 κατοίκους και έκταση 25 τ.χλμ..

Βρίσκεται σε απόσταση 60 χλμ. βορειοανατολικά από το Τορίνο και 6 χλμ. νοτιοδυτικά από το Βερτσέλλι.

Συνορεύει με τους εξής δήμους: Κρόβα, Ντεζάνα, Ρονσέκκο, Σαλάσκο, Σάλι Βερτσελλέζε και Βερτσέλλι.
Γιουσούφ Σαλέχ Αμπάς

Ο Γιουσούφ Σαλέχ Αμπάς ("Youssouf Saleh Abbas", 1952-) είναι πολιτικός από το Τσαντ, ο οποίος διορίστηκε από τον πρόεδρο Ιντρίς Ντεμπί στην πρωθυπουργία της αφρικανικής χώρας στις 16 Απριλίου του 2008. Παρέμεινε πρωθυπουργός ως το 2010.
Γιουστίτια

Η Γιουστίτια "(Iustitia)" ήταν η θεά Δικαιοσύνη στη Ρωμαϊκή μυθολογία, ενώ στην Ελληνική μυθολογία ταυτίζεται με τη Θέμιδα.

Θεωρούνταν η ενσάρκωση της θείας τάξης και η προσωποποίηση της δικαιοσύνης στην ρωμαϊκή νομοθεσία. Απεικονίζεται κρατώντας τους ζυγούς στην αριστερή πλευρά, μερικές φορές κρατάει μαχαίρι στο δεξί χέρι, το οποίο συμβολίζει την λογική της δικαιοσύνης η οποία μπορεί να ασκείται για όλους το ίδιο. Σε νεότερες απεικονίσεις κρατά ξίφος. Επίσης σε όλες τις απεικονίσεις φοράει ένα μαντίλι στα μάτια το οποίο θέλει να δείξει την αντικειμενικότητα της προς όλους, δηλαδή "τυφλή δικαιοσύνη".
Σαλάσκο

To Σαλάσκο (ιταλικά: "Salasco") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι με πληθυσμό 251 κατοίκους και έκταση 12,1 τ.χλμ..

Συνορεύει με τους εξής δήμους: Λινιάνα, Κρόβα, Σάλι Βερτσελλέζε, Σαν Τζερμάνο Βερτσελλέζε και Βερτσέλλι.

Στο Σαλάσκο ανήκει και ο οικισμός ("frazione") Σέλβε, στον οποίο βρίσκεται μία τεράστια έκταση παραγωγής ρυζιού, όπου παράγεται η μεγαλύτερη ποσότητα ρυζιού σε ολόκληρη την Ιταλία.
Άλαν Μάχερ

Ο Άλαν Μάχερ είναι παλαίμαχος Αυστραλός ποδοσφαιριστής που αγωνιζόταν στη θέση του τερματοφύλακα και ήταν μέλος της Εθνικής Αυστραλίας που πήρε μέρος στο Μουντιάλ του 1974.
Τρόμος στο Παρθεναγωγείο

Τρόμος στο Παρθεναγωγείο ή Υστερία (πρωτότυπος αγγλικός τίτλος: "Black Christmas") είναι καναδική ταινία τρόμου, σκηνοθετημένη από τον Μπομπ Κλαρκ το 1974. Το σενάριο της ταινίας γράφηκε από τον Ρόι Μουρ και πρωταγωνιστεί η Ολίβια Χάσεϊ, η Μάργκοτ Κίντερ και ο Κιρ Ντούλια.

Η ταινία έχει καθιερωθεί ως ένα από τα πρώτα slasher films, των οποίων η πλοκή ακολουθεί έναν μυστηριώδη δολοφόνο που εξοντώνει έναν έναν ανίδεους έφηβους. Στο πνεύμα του slasher film που επικεντρώνεται εορτή κινήθηκαν τα: "Η Νύχτα Με Τις Μάσκες", "Παρασκευή και 13", "April Fool's Day", "Mother's Day" κτλ. Ωστόσο, η πρωταρχική ταινία που παρουσιάζει μανιακό δολοφόνο ήταν το "Ψυχώ" το 1960.

Τα έξοδα για την παραγωγή της ταινίας δεν ήταν περισσότερο από 620,000 δολάρια και η ταινία είχε τελειώσει μέσα σε επτά εβδομάδες. Ο αρχικός τίτλος του σεναρίου ήταν "The Babysitter", αλλά μετά άλλαξε σε "Stop Me". O τελικός τίτλος (Black Christmas) άλλαξε σε "Silent Night, Evil Night" εξαιτίας του ότι η Warner Bros φοβήθηκε πως το κοινό θα νόμιζε πως η ταινία ήταν blaxploitation (διανομή ρόλων μόνο σε Αμερικανοαφρικανούς ηθοποιούς). Ο τελικός τίτλος όμως επαναφέρθηκε, λόγω της αποτυχίας εξαιτίας του ονόματος. Για την τηλεόραση μετονομάστηκε σε "Stranger in the House".
Βέριτας

Στη Ρωμαϊκή μυθολογία η Βέριτας "(Veritas)" (αλήθεια) ήταν η θεά της αλήθειας.

Ήταν κόρη του Σατούρνους και της Βίρτους . Σε απεικονίσεις εμφανίζεται ως παρθένα ντυμένη στα λευκά, το όνομα της δόθηκε στην δύναμη του ρωμαϊκού στρατού και θεωρούνταν μία από τις κυριότερες αρετές που έπρεπε να έχει κάθε καλός Ρωμαίος. 

Στην ελληνική μυθολογία ταυτιζόταν με την Αλήθεια. Σήμερα το όνομα Βερίτας χρησιμοποιείται από τη Ρωμαιοκαθολική εκκλησία ως έμβλημα της Δομινικανής διάταξης και από πολλά πανεπιστήμια σαν σύνθημα.
Βίρτους

Στη ρωμαϊκή μυθολογία η Βίρτους "(Virtus)" ήταν η θεότητα της γενναιότητας και της στρατιωτικής ισχύος, η προσωποποίηση της ρωμαϊκής δύναμης. Στην ελληνική μυθολογία ταυτιζόταν με την Αρετή.

Η Βίρτους σχετιζόταν με τον θεό Χόνος (Honos) που ήταν η προσωποποίηση της τιμής, και συχνά τιμάται μαζί με αυτόν. Το 210 π.Χ. ο "Marcus Claudius Marcellus" έκανε τα σχέδια για την κατασκευή κοινού ναού για τις δύο θεότητες, αλλά το κολέγιο των ποντιφικών αντέδρασε με την αιτιολογία ότι αν γινόταν ένα θαύμα στον ναό δεν θα ήξεραν οι ιερείς σε ποιόν θεό να αποδώσουν τιμές. Έτσι κατασκευάστηκαν ξεχωριστοί ναοί για τον Χόνος και τη Βίρτους. Ο ναός της Βίρτους κατασκευάστηκε κοντά στην πύλη Καπένα και ανακαινίστηκε αργότερα από τον Βεσπιανό.

Η Βίρτους εμφανίζεται με πολλά πρόσωπα, π.χ. σε νομίσματα έχει τη μορφή γέρου ή νεαρού άνδρα. Tο 1776 η Αμερικάνικη πολιτεία της Βιρτζίνια στο νέο νόμισμα των τεσσάρων δολαρίων είχε στη μία πλευρά τη μορφή της Βίρτους.
Ρονσέκκο

To Ρονσέκκο (ιταλικά: "Ronsecco") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι με πληθυσμό 616 κατοίκους και έκταση 26 τ.χλμ..

Συνορεύει με τους εξής δήμους: Λινιάνα, Μπιανζέ, Κρόβα, Τροντσάνο Βερτσελλέζε, Τρίτσερο, Ντεζάνα και Τρίνο.
Alpha Flight

Η Alpha Flight είναι ομάδα φανταστικών ηρώων που πρωταγωνιστεί στα κόμικς της Marvel Comics. Δημιούργημα του Καναδού σκιτσογράφου Τζον Μπερν, η Alpha Flight αποτελεί το πρώτο κόμικ της εταιρίας που διαδραματίζεται στον Καναδά. 

Σύμφωνα με το αρχικό σενάριο του Μπερν, η ομάδα εργαζόταν υπό την εποπτεία του Τμήματος Η, μίας φανταστικής επιτροπής του καναδικού Υπουργείου Εθνικής Άμυνας, υπεύθυνης για ανθρώπους με υπερφυσικές δυνάμεις. Παρότι στις πρώτες εμφανίσεις της αποτελούσε απλώς κομμάτι των ιστοριών των X-Men και συνδεόταν σεναριακά με τον Wolverine, που έχει επίσης καναδική καταγωγή, το 1983 η Alpha Flight απέκτησε δικό της κόμικ, η έκδοση του οποίου συνεχίστηκε ως το 1994. Έκτοτε η Marvel έχει κάνει τρεις απόπειρες αναβίωσης της σειράς, αλλά το αποτέλεσμα αποδείχθηκε βραχύβιο.

Πολλές από τις ιστορίες της Alpha Flight φέρουν στοιχεία της παράδοσης των γηγενών καναδικών φυλών. Για παράδειγμα στο πρώτο τεύχος, η ομάδα μάχεται ένα δαιμονικό πνεύμα της γης που ονομάζεται Tundra. Ένα από τα μέλη της ομάδας, η Snowbird, είναι κόρη μίας θηλυκής θεότητας και ενός θνητού, που έχει την ικανότητα να παίρνει τη μορφή διαφόρων ζώων που βρίσκονται στον Καναδά (λευκή κουκουβάγια, λευκή αρκούδα κ.λπ.).
Τζόνι Βαϊσμίλερ

thumb|right|350px|Ο Τζόνι Βαϊσμίλερ σε φωτογραφία εποχής
Ο Τζόνι Βαϊσμίλερ (αγγλ.: "Johnny Weissmuller", 2 Ιουνίου 1904 - 20 Ιανουαρίου 1984) ήταν Αμερικανός κολυμβητής, ένας από τους καλύτερους του κόσμου στη δεκαετία του 1920, που αργότερα ακολούθησε καριέρα ηθοποιού.

Κέρδισε πέντε ολυμπιακά χρυσά μετάλλια και ένα χάλκινο. Κατέκτησε πενήντα δύο αμερικανικά εθνικά πρωταθλήματα και κατέρριψε εξήντα επτά παγκόσμια ρεκόρ.

Μετά από τη σταδιοδρομία του ως κολυμβητής, έγινε ηθοποιός στον ρόλο του Ταρζάν. Αν και πολλοί άλλοι ηθοποιοί έχουν επίσης υποδυθεί τον ρόλο αυτό, ο Βαϊσμίλερ είναι ο πιο γνωστός. Η χαρακτηριστική και διαπεραστική του κραυγή έχει μείνει στην ιστορία του κινηματογράφου.
Θεοδικία

Ο όρος Θεοδικία είναι φιλοσοφικός και συγχρόνως θεολογικός όρος που χρησιμοποιήθηκε από τον Γερμανό φιλόσοφο Λάιμπνιτς για να προσδιορίσει τη φιλοσοφική-θεολογική συζήτηση περί του πώς συμβιβάζεται η 
ύπαρξη του κακού στο διηνεκές στον κόσμο με την πανσοφία, παναγαθότητα, παντοδυναμία και δικαιοσύνη του Θεού. Προσδιορίζοντας έτσι τον όρο Θεοδικία να σημαίνει δικαιοσύνη του Θεού.
Θεοδέκτης

Ο Θεοδέκτης ήταν αρχαίος Έλληνας φιλόσοφος, ρήτορας και ποιητής, που άκμασε στα μέσα του 4ο αιώνα π.Χ..

Ο Θεοδέκτης είχε χρηματίσει μαθητής του Ισοκράτη, του Πλάτωνα και του Αριστοτέλη. Κρίθηκε πιο αξιόλογος ως διαλεκτικός φιλόσοφος παρά ως ποιητής. Παρά ταύτα ο Θεοδέκτης καυχιόταν πως διαγωνίσθηκε 13 φορές, από τις οποίες και έλαβε συνολικά 8 στεφάνους. Είχε επίσης προσκληθεί από την Βασίλισσα της Αλικαρνασσού, την Αρτεμισία το 353 π.Χ. προκειμένου να απαγγείλει επιτάφιο προς τον σύζυγό της Μαύσωλο. 

Ο Θεοδέκτης πέθανε στην αρχαία Αρχαία Αθήνα, όπου και τιμήθηκε με μεγαλοπρεπή τάφο επί της Ιεράς Οδού που οδηγούσε προς την Ελευσίνα.

Στην δε ιδιαίτερη πατρίδα του, την Φασηλίδα της Λυκίας, τιμήθηκε με μεγάλο ανδριάντα στην αγορά της πόλης. Σε αυτόν αποδίδονται πολλά συγγράμματα υπό τους τίτλους «Σωκράτους απολογία», «Νόμοι», «Ρητορική τέχνη», και περίπου 50 τραγωδίες εκ των οποίων διασώθηκαν μόνο κάποιοι τίτλοι και ελάχιστα αποσπάσματα.
Υδρογονάνθρακες

[[Μοντέλο από σφαίρες και ράβδους]] του [[μόριο|μορίου]] του [[μεθάνιο|μεθανίου]], του απλούστερου υδρογονάνθρακα.
[[Χημική δομή]] του [[μεθάνιο|μεθανίου]], του απλούστερου υδρογονάνθρακα.

«Υδρογονάνθρακες» ονομάζονται οι οργανικές ενώσεις που περιέχουν μόνο υδρογόνο (H) και άνθρακα (C). Αποτελούν παράδειγμα των υδριδίων των χημικών στοιχείων της ομάδας 14. Επειδή ο άνθρακας έχει τέσσερα (4) ηλεκτρόνια στην εξώτατη ηλεκτρονιακή στοιβάδα του και επειδή κάθε (απλός) ομοιοπολικός δεσμός απαιτεί τη συνεισφορά ενός ηλεκτρονίου ανά άτομο, κάθε άτομο άνθρακα μπορεί να σχηματίσει ακριβώς τέσσερις (4) απλούς ομοιοπολικούς δεσμούς, γιατί, επιπλέον, οι ενώσεις που προκύπτουν είναι σταθερές μόνο αν χρησιμοποιηθούν και οι τέσσερις (4) διαθέσιμοι δεσμοί. 

Έχουν γενικό μοριακό τύπο CxHy. 

Οι μονοσθενείς ρίζες, που προκύπτουν από ένα μόριο υδρογονάνθρακα αν του αφαιρέσουμε ένα άτομο υδρογόνου, έχουν, αντίστοιχα, γενικό μοριακό τύπο CxHy-1 και ονομάζονται (γενικά) «υδροκαρβύλια». Τα αλκάνια, τα αλκένια, τα αλκίνια, τα αλκαδιένια, τα κυκλοαλκάνια και οι αρωματικοί υδρογονάνθρακες είναι μερικοί διαφορετικοί τύποι υδρογονανθράκων. Η πλειονότητα των υδρογονανθράκων που χρησιμοποιείται, από τους ανθρώπους στη Γη, βρίσκεται στα φυσικά αποθέματα αργού πετρελαίου και φυσικού αερίου, όπου περιέχεται ένα μείγμα διαφόρων υδρογονανθράκων (και όχι μόνο), που προέρχονται από την αποσύνθεση και ανασχηματισμό οργανικής ύλης που θάβεται στο υπέδαφος για χιλιετίες.

Μόνο τα άτομα άνθρακα και υδρογόνου, με τις φαινομενικά απεριόριστες δυνατότητες σύνδεσής τους, αρκούν για να σχηματίσουν, με αλυσοποίηση, φαινομενικά (τουλάχιστον) επίσης απεριόριστες ενώσεις.
Φράους

H Φράους ("Fraus"-Απάτη) ήταν θεότητα της ρωμαϊκής μυθολογίας.

Στη ρωμαϊκή μυθολογία, η απάτη ήταν η θεά της προδοσίας, και βοηθός του θεού Μέρκουρι. Από την θεότητα αυτή προήλθε και η λέξη "απάτη" . Η ίδια θεότητα με το ίδιο όνομα υπάρχει και στην Ελληνική μυθολογία. Στην κελτική μυθολογία, η απάτη ήταν μια πολύ επιθετική λέξη που χρησιμοποιείται για να περιγράψει τις πόρνες.
Βραδυποριακός - Ταλαιπωριακός

thumb|right|200px|Η αφίσα του αγώνα. 
Ο αγώνας Βραδυποριακός - Ταλαιπωριακός ήταν ο παλαιότερος καθιερωμένος αγώνας παλαιμάχων ποδοσφαιριστών στην Ελλάδα. Διεξαγόταν ανελλιπώς στην Νίκαια του Πειραιά κάθε Μεγάλη Παρασκευή για 52 χρόνια από το 1961 μέχρι και το 2013, με μια μονάχα διακοπή το 1967 λόγω της τότε πρόσφατης επικράτησης της δικτατορίας στις 21 Απριλίου 1967. Ο τόπος διεξαγωγής του αγώνα ήταν πάντοτε το γήπεδο Νίκαιας και έδρα της Προοδευτικής με εξαίρεση 3 χρονιές που διεξήχθη στο γήπεδο Νεάπολης Νίκαιας, το 1968 και το 1993 λόγω εκτέλεσης έργων ανακατασκευής και συντήρησης και το 2008 λόγω κακής κατάστασης του αγωνιστικού χώρου του γηπέδου της Νίκαιας, την παραδοσιακή έδρα του αγώνα. Αγωνιζόταν παλαίμαχοι ποδοσφαιριστές του Ολυμπιακού («Βραδυποριακός») και της Προοδευτικής («Ταλαιπωριακός»), ενισχυμένοι κάποιες φορές και από παλιούς παίκτες άλλων σωματείων. 

Το 2014 έπειτα από άρνηση του Βραδυποριακού να συνεχίσει να μετέχει στη διοργάνωση, τη θέση του πήρε ο «Παλαιμαχιακός», μικτή ομάδα παλαιμάχων του Πειραιά, του Συνδέσμου Βετεράνων Πειραιά. Το 2019 οι σύλλογοι βετεράνων του Ολυμπιακού και της Προοδευτικής αποφάσισαν από κοινού την αναβίωση του ιστορικού αγώνα Βραδυποριακός-Ταλαιπωριακός στο γήπεδο της Νίκαιας, έπειτα από το πέρασμα 6 χρόνων από την Μεγάλη Παρασκευή του 2013 που διεξήχθη για τελευταία φορά. Ωστόσο όμως η διαφορά είναι πως ο πάλαι ποτέ καθιερωμένος παραδοσιακός αγώνας της Μεγάλης Παρασκευής, αυτή τη φορά ορίστηκε να γίνει την Μεγάλη Τετάρτη στις 24 Απριλίου του 2019.
Ποστβέρτα

Στην Ρωμαϊκή μυθολογία η Ποστβέρτα "(Postverta)" ήταν η θεά του παρελθόντος, μαζί με τη θεά Πορίμα ήταν οι δύο νύμφες προστάτιδες της γέννας. 

Κατά την διάρκεια της γέννας προσεύχονταν στις θεές για να έχει αίσιο τέλος ο τοκετός. Οι αρχαίοι Ρωμαίοι πίστευαν ότι οι δύο θεές παρίσταντο στην γέννας η Πορίμα βοηθούσε στην αρχή και η Ποστβέρτα στο τέλος της γέννας.

Κατηγορία:Θεότητες της ρωμαϊκής μυθολογίας
Ιωάννης Δ΄ Λάσκαρης

Ο Ιωάννης Δ΄ Λάσκαρης Βατάτζης (25 Δεκεμβρίου 1250 - 1305) ήταν Βυζαντινός Αυτοκράτορας, γιος του αυτοκράτορα της Νίκαιας, Θεόδωρου Β΄ Λάσκαρη Βατάτζη και της Ελένας Ασανίνας, κόρης τού Ιβάν Ασέν Β΄ της Βουλγαρίας.
Ιωάννης Βαπτιστής Θεοτόκης

Ο Ιωάννης Βαπτιστής Θεοτόκης ήταν Κερκυραίος αγωνιστής, νομομαθής και πολιτικός της ιστορικής οικογένειας των Θεοτόκηδων, του κλάδου των Νταβιάτζο ή Πολιτικών.
Χριστός Ανέστη

Η έκφραση «Χριστός Ανέστη!» (Ο Χριστός αναστήθηκε!) αποτελεί τον περισσότερο διαδεδομένο χαιρετισμό μεταξύ των Ορθόδοξων Χριστιανών που λέγεται από το Πάσχα, δηλαδή την εορτή της Ανάστασης του Χριστού, και για σαράντα ημέρες, δηλαδή μέχρι την απόδοση του Πάσχα, την Τετάρτη της παραμονής του εορτασμού της εορτής της Αναλήψεως. Η έκφραση αυτή που προέρχεται από ευαγγελική ρήση, αποτελεί και την αρχή του γνωστότερου αναστάσιμου τροπαρίου που λέγεται κατά την ίδια περίοδο: 



Ως χαιρετισμός αποδίδεται πάντα με χαρακτήρα ενθουσιώδη και με έντονη την εκδήλωση της ψυχικής ανάτασης. Σε ανταπάντηση της έκφρασης αυτής ανταποδίδεται η έκφραση «Αληθώς Ανέστη!» (Στ' αλήθεια αναστήθηκε!).

Στη λαογραφία η έκφραση αυτή ανάγεται στα αναστάσιμα έθιμα που επαναλαμβάνεται με το τσούγκρισμα των κόκκινων αυγών, με το «φιλί της αγάπης», κ.ά. αναστάσιμες εκδηλώσεις.


Κατηγορία:Εκφράσεις
Κατηγορία:Θρησκευτικές ρήσεις
Γιώργος Μπατζανός

Ο Γιώργος Μπατζανός ήταν Έλληνας μουσικός και οργανοπαίκτης.

Γεννήθηκε στις 21 Σεπτεμβρίου του 1900 στη Σηλυβρία, της Ανατολικής Θράκης και πέθανε στις 24 Φεβρουαρίου του 1977. Με μακρά οικογενειακή παράδοση στη μουσική, ο Γιώργος Μπατζανός ασχολήθηκε με τη μουσική και συγκεκριμένα με το ούτι, από μικρή ηλικία με πρώτο δάσκαλο τον πατέρα του Χαράλαμπο Μπατζανό, διάσημο οργανοπαίχτη του ούτι.

Από το 1927 έως το 1977 έπαιζε μουσική για το Ραδιόφωνο της Κωνσταντινούπολης, από το οποίο έχουν διασωθεί και πολλές ηχογραφήσεις του, ενώ από το 1953 έως τα μέσα της δεκαετίας του '60 ήταν μέλος του Turkish Musical Ensemble of Instabul Conservatory. 

Άριστος δεξιοτέχνης και μουσικός έχαιρε του καθολικού θαυμασμού των ομότεχνων τόσο στην "Τουρκία" αλλά και στην "Ελλάδα" και στις χώρες της "Μέσης Ανατολής". Ιδιαίτερα ακριβής τόσο στο ρυθμικό όσο και στο μελωδικό μέρος της μουσικής, ο Γιώργος Μπατζανός έχει κληροδοτήσει τη μουσική με αριστουργήματα ένα από τα οποία είναι το περίφημο "Ussak taksim".
Χριστίνα Καλογερίκου

Η Χριστίνα Καλογερίκου (24 Φεβρουαρίου 1885 - 3 Νοεμβρίου 1968) ήταν Ελληνίδα ηθοποιός, που τιμήθηκε για την καλλιτεχνική της προσφορά. Καταγόταν από οικογένεια ηθοποιών και διακρίθηκε στο Εθνικό Θέατρο.
Αριστόξενος Σκιαδάς

Ο Αριστόξενος Σκιαδάς (13 Απριλίου 1932 - 28 Μαρτίου 1994) ήταν Έλληνας φιλόλογος και πανεπιστημιακός.
Εμμανουήλ Θεοτόκης

Ο Εμμανουήλ Θεοτόκης (1777-1837) ήταν Έλληνας φιλόλογος, ιστορικός συγγραφέας και πολιτικός. Γεννήθηκε στη Κέρκυρα και ήταν γόνος της ιστορικής οικογένειας των Θεοτόκηδων.
Ανάσταση του Χριστού

right|280px|thumb|"Η Ανάστασις" του Χριστού (Μωσαϊκό 11ου αιώνα)
Σύμφωνα με την χριστιανική παράδοση με την ονομασία Ανάσταση, ή Ανάσταση του Χριστού, ή Ανάσταση του Κυρίου, (στην καθαρεύουσα: η Ανάστασις, της Αναστάσεως), χαρακτηρίζεται η μετά την τριήμερη ταφή, θριαμβική ανάσταση εκ νεκρών – ανάληψη του Ιησού Χριστού, την οποία και ομολογεί στο έκτο άρθρο του Συμβόλου της Πίστεως: «"Και αναστάντα την τρίτην ημέρα κατά τας Γραφάς"», όπως εξιστορείται το γεγονός επί μακρόν και από τους τέσσερις Ευαγγελιστές (τον Ματθαίο, κεφ. 28, τον Μάρκο, κεφ. 16, τον Λουκά, κεφ. 24, και τον Ιωάννη. κεφ. 20), καθώς και από τις Πράξεις των Αποστόλων (3:36) «"ο δε Θεός ήγειρεν αυτόν εκ νεκρών"» που φέρεται ως επικύρωση κάποιων αναφορών Προφητών που περιλαμβάνει η Παλαιά Διαθήκη.
Σπυρίδων Γεώργιος Θεοτόκης

Ο Σπυρίδων Γεώργιος Θεοτόκης (1722 - 1803) ήταν Έλληνας πολιτικός και λόγιος. Γεννήθηκε στη Κέρκυρα, Δημοκρατία της Βενετίας (Κράτος της Θάλασσας), και ήταν γόνος της ιστορικής οικογένειας των Θεοτόκηδων.

Κατά τη κατάληψη της Κέρκυρας από τον Γάλλο στρατηγό Ζαντιλύ εκλέχθηκε πρόεδρος της Κυβέρνησης. Όταν καταλύθηκε αυτή ανέλαβε πρόεδρος της Κεντρικής Διοίκησης, θέση που διατήρησε μέχρι τις 20 Φεβρουαρίου του 1799 όταν έφυγαν οι Γάλλοι από την Κέρκυρα. Στη συνέχεια αναδείχθηκε πρόεδρος της Επτανησιακής Γερουσίας όπου και επεδίωξε δημοκρατικές μεταρρυθμίσεις.

Ο Σπυρίδων Γεώργιος Θεοτόκης δημοσίευσε επίσης διάφορες πραγματείες και ποιήματα στην ιταλική και λατινική γλώσσα.
Ραφαέλα Καρά

Η Ραφαέλα Ρομπέρτα Πελόνι, ευρύτερα γνωστή με το καλλιτεχνικό ψευδώνυμο Ραφαέλα Καρά (ιταλ.: Raffaella Carrà), είναι Ιταλίδα παρουσιάστρια, τραγουδίστρια και ηθοποιός γεννημένη στις 18 Ιουνίου 1943. Η Καρά γνώρισε μεγάλη επιτυχία ως παρουσιάστρια μουσικοχορευτικών εκπομπών τόσο στην πατρίδα της, την Ιταλία, όσο και στην Ισπανία και σε χώρες της Λατινικής Αμερικής.

Γεννήθηκε στη Μπολόνια και η πρώτη της επιτυχία ήταν το τραγούδι "Tuca Tuca", σύνθεση του για χρόνια συνεργάτη και συντρόφου της Gianni Boncompagni. Άλλες επιτυχίες της ήταν το "Tanti Auguri" (γνωστό και με τον ισπανικό του τίτλο "Para Hacer Bien el Amor Hay que Venir al Sur"), το "A far l'amore comincia tu" (που αποτελεί και τη μοναδική της είσοδο στα βρετανικά Charts υπό τον τίτλο "Do It, Do It Again"). H Καρά έχει πρωταγωνιστήσει στην ταινία "Το Εξπρές του φον Ράιαν" (Von Ryan's Express) (1965) με τον Φρανκ Σινάτρα και τον Τρέβορ Χάουαρντ.
Αυγουστίνος Καντιώτης

Ο Αυγουστίνος Καντιώτης (20 Απριλίου 1907 - 28 Αυγούστου 2010) ήταν Έλληνας Ορθόδοξος επίσκοπος που διετέλεσε Μητροπολίτης Φλωρίνης, Πρεσπών και Εορδαίας από το 1967 έως και το 2000.
Σοφία Λόρεν

Η Σοφία Λόρεν ("Sophia Loren", 20 Σεπτεμβρίου 1934) είναι Ιταλίδα ηθοποιός βραβευμένη με Όσκαρ Α' Γυναικείου Ρόλου για την ταινία του Βιττόριο ντε Σίκα "Η Ατιμασμένη (La Ciociara, 1960)". Θεωρείται από πολλούς η πιο δημοφιλής Ιταλίδα ηθοποιός της γενιάς της και είναι επίσης διάσημη ως ένα παγκόσμιο σύμβολο του σεξ.
Σάλι Βερτσελλέζε

To Σάλι Βερτσελλέζε (ιταλικά: "Sali Vercellese") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι με πληθυσμό 131 κατοίκους και έκταση 8 τ.χλμ..

Συνορεύει με τους εξής δήμους: Λινιάνα, Σαλάσκο και Βερτσέλλι. Βρίσκεται 60 χλμ βόρεια του Τορίνο και απέχει 6 χλμ από το Βερτσέλλι . 

Στο Σάλι Βερτσελλέζε, όπως και σε όλη την επαρχία του Βερτσέλλι, καλλιεργείται ρύζι σε μεγάλους ορυζώνες.
Μαρία Μερσέντες

Η Μαρία Μερσέντες (Iσπανικά: "María Mercedes", προφέρεται Μαρία Μερσέδες: maˈɾi.a merˈseðes) είναι τηλενουβέλα μεξικάνικης παραγωγής του 1992. Τα δικαιώματα προβολής της σειράς πουλήθηκαν σε περισσότερες από 120 χώρες στον κόσμο, μεταξύ των οποίων και η Κύπρος. 

Πρωταγωνιστούν Ταλία, Αρτούρο Πενίτσε, Λάουρα Σαπάτα, Γκαμπριέλα Γκόλντσμιθ kai Κάρμεν Αμέσκουα. 

Η σειρά αποτελεί την πρώτη από την επιτυχημένη τριλογία τηλενουβέλλων, γνωστή και ως τριλογία με τις Μαρίες στις οποίες επικρατεί το σεναριακό μοτίβο της Σταχτοπούτας. Το 2008 κυκλοφόρησε ένα τριπλό dvd box set της σειράς από τη Xenon Pictures, με συνολική διάρκεια 11 ώρες και 14 λεπτά, ενώ παλαιότερα η Televisa είχε κυκλοφορήσει τα επεισόδια της σειράς σε VHS. Παρόλο που η σειρά πλέον είναι αρκετά παλιά, εξακολουθεί να προσελκύει το ενδιαφέρον εκατομμυρίων τηλεθεατών και να προβάλλεται σε επανάληψη από μεγάλα τηλεοπτικά δίκτυα ανά τον κόσμο.

Το 2013 γυρίστηκε ριμέικ της σειράς στις Φιλιππίνες κατορθώνοντας πολύ μεγάλη επιτυχία, δεδομένου ότι η σειρά θεωρείται μία από τις πιο δημοφιλείς σειρές που έχουν προβληθεί στις Φιλιππίνες.
Καμίλα Χορν

Η Καμίλα Χορν (γερμ.: "Camilla Martha Horn", 25 Απριλίου 1903 - 14 Αυγούστου 1996) ήταν Γερμανίδα χορεύτρια και σταρ του σινεμά της εποχής του βωβού κινηματογράφου. Εμφανίστηκε σε πολλά κινηματογραφικά έργα του Χόλυγουντ στο τέλος της δεκαετίας του 1920 καθώς και σε μερικά αγγλικά και ιταλικά έργα.
Μάριος Τόκας

Ο Μάριος Τόκας (Λεμεσός, 8 Ιουνίου 1954 - Αθήνα, 27 Απριλίου 2008) ήταν Ελληνοκύπριος συνθέτης.